Babelscape/SREDFM huggingface dataset:
Κορνέλις Σχουτ

Ο Κορνέλις Σχουτ (φλαμανδικά: Cornelis Schut (13 Μαΐου 1597, Αμβέρσα – 29 Απριλίου 1655, Αμβέρσα) ήταν Φλαμανδός ζωγράφος, σχεδιαστής, χαράκτης και σχεδιαστής ταπισερί, ο οποίος ειδικευόταν σε θρησκευτικές και μυθολογικές απεικονίσεις. Υποθέτουμε ότι εκπαιδεύτηκε από τον Πέτερ Πάουλ Ρούμπενς και χειρίστηκε θέματα της Αντιμεταρρύθμισης σε ύφος ύστερου μπαρόκ. Ύστερα από κάποιο χρονικό διάστημα διαμονής στην Ιταλία εργάστηκε κατά κύριο λόγο στην Αμβέρσα, όπου ήταν ένας από τους κορυφαίους ζωγράφους του πρώτου ημίσεος του 17ου αιώνα.
Μιχάλης Μπουκουβάλας

O Μιχάλης Μπουκουβάλας (Αγρίνιο, 14 Ιανουαρίου 1988) είναι Έλληνας διεθνής (με τις μικρότερες εθνικές ομάδες) ποδοσφαιριστής, ο οποίος αγωνίζεται ως αμυντικός.
Στίβεν Άνταμς

Ο Στίβεν Άνταμς (αγγλ. Steven Funaki Adams), (Ροτόρουα, 20 Ιουλίου 1993) είναι Νεο-Ζηλανδός επαγγελματίας παίκτης μπάσκετ, ο οποίος αγωνίζεται για τους Νιού Ορλίνς Πέλικανς, στο NBΑ. Έπαιξε κολεγιακό μπάσκετ για τους Πίτσμπουργκ Πάνθηρες. Ο Άνταμς είχε επιλεγεί από τους Θάντερ 12ος στο ΝΒΑ ντράφτ του 2013.
Τσεχικό Πειρατικό Κόμμα

Το Τσεχικό Πειρατικό Κόμμα (τσέχικα: "Strana Česká pirátská") είναι τσεχικό πολιτικό κόμμα, ιδρυμένο το 2009. Αποτελεί μέλος του Ευρωπαϊκού Πειρατικού Κόμματος.

Η κύρια θεματολογία του σχετίζεται με τις πληροφορίες και η θεμελιώδης έννοιά τους στη σύγχρονη κοινωνία. Επικεντρώνεται κυρίως στις πολιτικές ελευθερίες, τη διανομή των πληροφοριών, την αποτελεσματική χρήση των τεχνολογιών και την προστασία της ιδιωτικής ζωής. Αναπόσπαστα τμήματα του προγράμματός του είναι ακόμη η διαφάνεια, η ηλεκτρονική διακυβέρνηση, η άμεση δημοκρατία, η αποποινικοποίηση και η λογική προσέγγιση στο θέμα των ναρκωτικών, η αποτελεσματικότερη παιδεία και υγειονομική περίθαλψη, καθώς και αντίθεση στον συντηρητισμό.

Το κόμμα είναι μέλος της οργάνωσης Διεθνή Πειρατικά Κόμματα, στην οποία ένας μέλος του τσεχικού πειρατικού κόμματος, ο Βόιτεκ Πίκαλ, κατέχει τη θέση του αντιπροέδρου.
Σαντέρι Λέβας

Ο Βέννο Αλεκσάνδερ Λέβας (Benno Aleksander Levas, 8 Φεβρουαρίου 1899 – 10 Μαρτίου 1987), με το υποκοριστικό Σαντέρι (Santeri), που έφερε το επίθετο Λέχμαν (Lehmann) μέχρι και το 1936 μ.Χ., ήταν ένας Φινλανδός συγγραφέας και φωτογράφος, γνωστός για τα βιβλία του σχετικά με τον συνθέτη Γιάν Σιμπέλιους, ως προσωπικός του γραμματέας και επίσημος βιογράφος.

Ο Σαντέρι Λέβας γεννήθηκε στο Ελσίνκι, το Μεγάλο Δουκάτο της Φινλανδίας, στα 1899, στην οικογένεια του Νικολάι Λέχμαν (Nicolai Lehmann) και της Χέρτα (Hertta), το γένος Πίυσπανεν (Piispanen). Η κύρια απασχόληση του ήταν στην υπηρεσία της Τράπεζας Κανσάλις-Οσάκε-Πανκί (Kansallis-Osake-Pankki) από το 1923 έως και το 1962, ως υπάλληλος αλληλογραφίας και διευθυντής του τμήματος κατόπιν, αλλά άρχισε σιγά σιγά να δημοσιεύει γραπτά τόσο ρεαλιστικά όσο και φανταστικά, αρχικά με ψευδώνυμο, στα μέσα της δεκαετίας του 1920.  Ο Λέβας είχε πτυχίο της Ανωτάτης Σχολής Καλών Τεχνών (Master of Arts, 1936) κι ήταν ορκωτός μεταφραστής.

Ο Λέβας εργάστηκε για μία πολλή μεγάλη χρονική περίοδο ως προσωπικός γραμματέας του συνθέτη Γιάν Σιμπέλιους, από το 1938 έως και το θάνατο του συνθέτη στα 1957. Κατά τις προσωπικές τους συνομιλίες, ήταν σε θέση να καταγράψει μοναδικό αρχειακό υλικό για να σχηματιστεί κατόπιν η βιογραφία ενός μεγάλου συνθέτη, αλλά συμφωνήθηκε ότι το βιβλίο θα επανεκδιδόταν μόνο μετά το θάνατο του Σιμπέλιους.

Παρ'ολ'αυτά, κατά το 1945, ο Λέβας δημοσίευσε ένα φωτογραφικό βιβλίο λεύκωμα σχετικά με την Οικία των Σιμπέλιους, την Αϊνόλα, στη περιοχή Γιάρβενπα. Εκδόθηκε στα φινλανδικά και στα σουηδικά, σε ξεχωριστές εκδόσεις. Από τη δεύτερη έκδοση του βιβλίου, με τίτλο "Ο Γιάν Σιμπέλιους και το σπίτι του", παρουσίασε το κείμενο σε τέσσερις γλώσσες από το 1955 κι έκτοτε.

Το κυρίως έργο του Λέβας, η δίτομη βιογραφία του Σιμπέλιους, πρωτοεκδόθηκε στα φινλανδικά μεταξύ 1957–1960, και μεταφράστηκε στα Αγγλικά ως αναθεωρημένη έκδοση, με τίτλο "Σιμπέλιους: Ενα Προσωπικό Πορτραίτο", στα 1972. Επίσης εξέδωσε μια βιογραφία του ζεύγους Κλάρα και Ρόμπερτ Σούμαν, καθώς κι αρκετά ταξιδιωτικά βιβλία, παρατηρώντας και καταγράφοντας μεταξύ άλλων τη μεταπολεμική Γερμανία και Αυστρία.

Κατά τις δεκαετίες 1940 και 1950, ο Λέβας υπήρξε Πρόεδρος του Φωτογραφικού Κύκλου του Ελσίνκι, και αργότερα του Φωτογραφικού Κύκλου της Φινλανδίας. Υπήρξε επίσης επίτιμο μέλος της Διεθνούς Ομοσπονδίας για τη Καλλιτεχνική Φωτογραφία (Fédération Internationale de l’Art Photographique) και Επίτιμο Μέλος της Βασιλικής Φωτογραφικής Κοινότητας (the Royal Photographic Society / ARPS). Οι φωτογραφίες του και τα γραπτά του εκδόθηκαν σε Σουηδία, Γερμανία, Αυστρία και Ελβετία.

Ο Σαντέρι Λέβας πέθανε 88 ετών στο Ελσίνκι.
Ωδείο του Αγρίππα

Το Ωδείο του Αγρίππα (ή "Θέατρο του Κεραμεικού" ή "Αγρίππειο") ήταν μεγάλος συναυλιακός χώρος στο κέντρο της Αρχαίας Αγοράς της Αθήνας, για μουσικές εκδηλώσεις και φιλοσοφικές διαλέξεις. Χτίστηκε περίπου το 15 π.Χ., εποχή του Ρωμαίου αυτοκράτορα Αυγούστου, καταλαμβάνοντας τον ανοιχτό χώρο στο κέντρο της αγοράς. Ήταν ένα δώρο προς τους Αθηναίους από τον Μάρκο Βιψάνιο Αγρίππα, Ρωμαίο πολιτευτή και στρατηγό. Ο Αγρίππας μάλιστα ήταν γαμπρός του Αυγούστου.
Μπαμπρούισκ

Το Μπαμπρούισκ ή Μπομπρούισκ (λευκορωσικά: Бабру́йск, ρωσικά: Бобру́йск, πολωνικά: Bobrujsk) είναι πόλη στην περιφέρεια Μογκίλεβ, στην ανατολική Λευκορωσία. Σύμφωνα με την απογραφή του 2009, έχει 215.092 κατοίκους. Η πόλη είναι κτισμένη στις όχθες του ποταμού Μπερεζίνα, παραποτάμου του Δνείπερου. Το όνομα της πόλης (όπως και του ποταμού Μπαμπρούισκα) πιθανότατα προέρχεται από τη λευκορωσική λέξη μπαμπίορ (бобёр), η οποία σημαίνει κάστορας, οι οποίοι κάποτε ζούσαν στον Μπερεζίνα, μέχρι που εξαφανίστηκαν λόγω του κυνηγιού.
Λα Κονκίστα

Η Λα Κονκίστα (ισπανικά: "La Conquista") είναι ένας από τους οκτώ δήμους του Διαμερίσματος Καράσο της Νικαράγουας. Πρωτεύουσα είναι η Λα Κονκίστα.
Χινοτέπε

Η Χινοτέπε (ισπανικά: Jinotepe) είναι η πρωτεύουσα του Διαμερίσματος Καράσο και του ομώνυμου δήμου. Έχει πληθυσμό 29.500 κατοίκων.
Χ
Χ
Εμμανουήλ Κανακουσάκης

Ο Εμμανουήλ Κανακουσάκης (1900 - 1971), του Γεωργίου, υπήρξε Έλληνας συνδικαλιστής και κατοχικός υπουργός.
Κοντέγα

Η Κοντέγα (ισπανικά: Condega) είναι ένας από τους έξι δήμους του Διαμερίσματος Εστελί της Νικαράγουας. Πρωτεύουσα είναι η Κοντέγα.
Ποδοσφαιρική Ομοσπονδία Τσεχικής Δημοκρατίας

Η Ποδοσφαιρική Ομοσπονδία Τσεχικής Δημοκρατίας (τσεχικά: "Fotbalová asociace České republiky", FAČR) είναι το όργανο διοίκησης του ποδοσφαίρου στην Τσεχία. Εδρεύει στην Πράγα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Τσεχίας.
Ποδοσφαιρική Ένωση Σλοβακίας

Η Ποδοσφαιρική Ένωση Σλοβακίας (σλοβακικά: "Slovenský futbalový zväz", SFZ) είναι το όργανο διοίκησης του ποδοσφαίρου στη Σλοβακία. Εδρεύει στη Μπρατισλάβα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβακίας.
Ιωάννης Αμός Κομένιος

Ο Ιωάννης Αμός Κομένιος (, , εκλατινισμένα: "Ioannes Amos Comenius", 28 Μαρτίου 1592 – 15 Νοεμβρίου 1670) ήταν Τσέχος φιλόσοφος, παιδαγωγός και θεολόγος. Ο Κομένιος θεωρείται πατέρας της σύγχρονης εκπαίδευσης. Ήταν από τους πρώτους υπέρμαχους της παγκόσμιας παιδείας, μια ιδέα την οποία ανέφερε στο έργο του "Didactica Magna" (Μεγάλη Διδακτική). Εισήγαγε τα εικονογραφημένα συγγράμματα, γραμμένα στην τοπική γλώσσα και όχι στα λατινικά, εφάρμοσε αποδοτικές διδακτικές μεθόδους ακολουθώντας τη φυσική ανάπτυξη από τα απλά σε πιο σύνθετα θέματα, υποστήριξε τη δια βίου μάθηση και ανέπτυξε τη λογική σκέψη σε σχέση με τη στείρα απομνημόνευση και παρουσίασε και υποστήριξε την εκπαίδευση των φτωχών παιδιών, αλλά και βοήθησε την πρόσβαση των γυναικών στη μόρφωση. Ήταν ο τελευταίος επίσκοπος της Ένωσης του Μπρέτρεν και αργότερα θρησκευτικός πρόσφυγας. Πέρα από το βασίλειο της Βοημίας, έζησε στην Αγία Ρωμαϊκή Αυτοκρατορία, τη Σουηδία, την Πολωνο-Λιθουανική Κοινοπολιτεία, την Τρανσυλβανία, την Αγγλία, την Ουγγαρία και την Ολλανδία.
Πέτρα Κβίτοβα

Η Πέτρα Κβίτοβα ("Petra Kvitová", γενν. 8 Μαρτίου 1990) είναι Τσέχα επαγγελματίας αθλήτρια της αντισφαίρισης, γνωστή για τα χτυπήματά της με το αριστερό χέρι. Αγωνίστηκε για πρώτη φορά επαγγελματικά το 2006. Έχει κερδίσει δεκαεφτά τίτλους καριέρας, συμπεριλαμβανομένων δύο τίτλων Γουίμπλετον, το 2011 και το 2014. Η καλύτερη θέση στην οποία έχει φτάσει κατά τη διάρκεια της καριέρας είναι το Νο. 2 παγκοσμίως, στις 31 Οκτωβρίου 2011.

Η Κβίτοβα εμφανίστηκε για πρώτη φορά στο προσκήνιο όταν νίκησε τη τότε νο.1 Ντινάρα Σαφίνα στον τρίτο γύρο του Αμερικανικού Όπεν το 2009. Τον επόμενο χρόνο έφτασε για πρώτη φορά σε ημιτελικό Γκραντ Σλαμ, στο Γουίμπλετον, όπου ηττήθηκε από την μετέπειτα πρωταθλήτρια Σερένα Γουίλιαμς. Το 2011, η Κβίτοβα κατέκτησε τον πρώτο της τίτλο σε Γκραντ Σλαμ, νικώντας στον τελικό την Μαρία Σαράποβα, και έγινε η πρώτη αθλήτρια γεννημένη τη δεκαετία του 1990 η οποία κατέκτησε τίτλο Γκραντ Σλαμ, καθώς και η πρώτη αριστερόχειρας που κατέκτησε το Γουίμπλετον μετά τη Μαρτίνα Ναβρατίλοβα το 1990. Επίσης, νίκησε το WTA Tour Championships το 2011, και έγινε μια από τις τρεις αθλήτριες οι οποίες νίκησαν στο WTA Tour Championships στο ντεμπούτο τους· οι άλλες δύο είναι η Σερένα Γουίλιαμς και η Μαρία Σαράποβα. Επίσης, βοήθησε την Τσεχία να κατακτήσει τον τελικό του κυπέλλου Fed τον ίδιο χρόνο. Αυτό ήταν το πρώτο κύπελλο Fed της Τσεχίας ως ανεξάρτητη χώρα.

Το 2012, η Κβίτοβα έφτασε μέχρι τα ημιτελικά του Αυστριαλιανού και του Γαλλικού Όπεν, όπου ηττήθηκε και τις δύο φορές από τη Μαρία Σαράποβα, και στέφθηκε πρωταθλήτρια του US Open Series. Επίσης κέρδισε το κύπελλο Χόπμαν μαζί με τον Τόμας Μπέρντιτς, το δεύτερο και πιο πρόσφατο της χώρας. Το 2014, η Κβίτοβα κέρδισε τον δεύτερο τίτλο της σε Γκραντ Σλαμ, κερδίζοντας στον τελικό του Γουίμπλετον της Εζενί Μπουσάρ. Επίσης έφτασε για πρώτη φορά μέχρι τα προημιτελικά στο Αμερικανικό Όπεν την επόμενη χρονιά, καταφέρνοντας να φτάσει στην προημιτελική φάση όλων των Γκραντ Σλαμ.

Στους Ολυμπιακούς Αγώνες του 2016, η Κβίτοβα κέρδισε το χάλκινο μετάλλιο στο απλό γυναικών.
Ποδοσφαιρική Ομοσπονδία Σλοβενίας

Η Ποδοσφαιρική Ομοσπονδία Σλοβενίας (σλοβενικά: "Nogometna zveza Slovenije", NZS) είναι το όργανο διοίκησης του ποδοσφαίρου στη Σλοβενία. Εδρεύει στη Λιουμπλιάνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβενίας.
Ποδοσφαιρική Ένωση Σερβίας

Η Ποδοσφαιρική Ένωση Σερβίας (σερβικά: Фудбалски савез Србије / Fudbalski savez Srbije, ФСС / FSS) είναι το όργανο διοίκησης του ποδοσφαίρου στη Σερβία. Εδρεύει στο Βελιγράδι και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σερβίας.
Ομοσπονδία Καλαθοσφαίρισης Σλοβενίας

Η Ομοσπονδία Καλαθοσφαίρισης Σλοβενίας (σλοβενικά: "Košarkarska zveza Slovenije", KZS) είναι το όργανο διοίκησης της καλαθοσφαίρισης στη Σλοβενία. Εδρεύει στη Λιουμπλιάνα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σλοβενίας.
Σάντσο Δ΄ της Καστίλης

Ο Σάντσο Δ΄ της Καστίλης ή Σάντσο ο Γενναίος ("Sancho IV de Castilla", 12 Μαΐου 1258 – 25 Απριλίου 1295) από τον Καστιλιανό Οίκο της Ιβρέας ήταν Βασιλιάς της Καστίλης και της Λεόν, καθώς και της Γαλικίας (1284 - 1295).
Μυθικισμός του Ιησού

Ο Μυθικισμός του Ιησού ή πιο απλά, Μυθικισμός (Mythicism)) είναι η υπόθεση ότι ο Ιησούς Χριστός δεν υπήρξε ποτέ. Ημι-μυθικισμός είναι η υπόθεση ότι ο χαρακτήρας του Ιησού των ευαγγελίων δεν υπήρξε ποτέ, πλην όμως κάποιο άγνωστο στις μέρες μας ιστορικό πρόσωπο (Ιουδαίος προφήτης) αποτελεί τον ιδρυτή της χριστιανοσύνης.
Ρόμπερτ Φρίκε

Ο Καρλ Εμάνουελ Ρόμπερτ Φρίκε (Karl Emanuel Robert Fricke, Χέλμστετ, 24 Σεπτεμβρίου 1861 – Μπαντ Χάρτσμπουργκ, 18 Ιουλίου 1930) ήταν Γερμανός μαθηματικός γνωστός για το έργο του στην μιγαδική ανάλυση και ιδίως στις ελλειπτικές, modular και αυτομορφικές συναρτήσεις. Ήταν ένας από τους κυριότερους συνεργάτες του Φέλιξ Κλάιν (Felix Klein), από κοινού με τον οποίο συνέγραψε αναγνωρισμένο δίτομο έργο πάνω στις προαναφερθείσες συναρτήσεις. Από το 1894 ως το 1930 ήταν καθηγητής Ανώτερων Μαθηματικών στο "Technische Hochschule Carolo-Wilhelmina" στο Μπράουνσβαϊγκ (Braunschweig).
Ιβάν Γκργκατ

Ο Ιβάν Γκργκατ (Σενζ της Κροατίας, 22 Σεπτεμβρίου 1974) είναι Κροάτης πρώην διεθνής επαγγελματίας καλαθοσφαιριστής. Έχει ύψος 2,10 μέτρα και αγωνιζόταν στη θέση του Σέντερ.
Ναός Απόλλωνος Πατρώου

Ο Ναός Απόλλωνος Πατρώου "(Προγονικού)" είναι μικρός ερειπωμένος ναός Ιωνικού ρυθμού χτισμένος κατά τη περίοδο 340-320 π.Χ.. Έχει πλάτος 10 μέτρα και μήκος 16,5 μέτρα. Βρίσκεται στο βορειοδυτική πλευρά της Αρχαίας Αγοράς της Αθήνας, ανάμεσα στη Στοά Ελευθερίου Διός και το Μητρώον. Ο Απόλλων αποκαλείται "Πατρώος" ως πατέρας του Ίωνα. Έτσι λοιπόν θεωρούνταν ιδρυτής της Ιώνιας φυλής και προστάτης των οικογενειών. Στον εσωτερικό χώρο του ναού υπήρχε λατρευτικό άγαλμα αφιερωμένο στον Απόλλωνα, το οποίο είχε φιλοτεχνήσει ο γνωστός γλύπτης Ευφράνωρ. Το άγαλμα αυτό, στο οποίο ο θεός ήταν ενδεδυμένος και κρατούσε λύρα στο χέρι του, σώζεται σήμερα στο Μουσείο της Αρχαίας Αγοράς. Το κτήριο υπολογίζεται πως καταστράφηκε περίπου κατά το 480 π.Χ.
Ομοσπονδία Καλαθοσφαίρισης Βόρειας Μακεδονίας

Η Ομοσπονδία Καλαθοσφαίρισης Βόρειας Μακεδονίας () είναι το όργανο διοίκησης της καλαθοσφαίρισης στην Βόρεια Μακεδονία. Εδρεύει στα Σκόπια και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά και επαγγελματικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βόρειας Μακεδονίας.
Το κάρο του σανού

Το κάρο του σανού ("The Hay Wain") είναι ελαιογραφία του Τζον Κόνσταμπλ που φιλοτεχνήθηκε από τον καλλιτέχνη το 1821. Ανήκει στην Εθνική Πινακοθήκη του Λονδίνου και θεωρείται ένα από τα δημοφιλέστερα βρετανικά έργα Τέχνης.
Αλφόνσος ΙΑ΄ της Καστίλης

Ο Αλφόνσος ΙΑ΄ της Καστίλης ή Αλφόνσος ο Αμείλικτος (Ισπανικά : "Alfonso XI de Castilla", 13 Αυγούστου 1311 - 26 Μαρτίου 1350) μέλος του Καστιλιανού Οίκου της Ιβρέα ήταν Βασιλιάς της Καστίλης, Λεόν και Γαλικίας (1312 - 1350). Ο Αλφόνσος ΙΑ΄ της Καστίλης ήταν μεγαλύτερος γιος και διάδοχος του Φερδινάνδου Δ΄ της Καστίλης και της Κωνσταντίας της Πορτογαλίας κόρης του Ντενίς της Πορτογαλίας. Με τον πρόωρο θάνατο του πατέρα του (1312) ξέσπασαν πολλές διαφωνίες για την διαδοχή που ολοκληρώθηκαν την επόμενη χρονιά (1313). Όταν ενηλικιώθηκε ο Αλφόνσος ενίσχυσε σημαντικά την βασιλική εξουσία, τα μεγαλύτερα κατορθώματα του ήταν ότι έλυσε τα προβλήματα στο Στενό του Γιβραλτάρ και η κατάκτηση της Αλχεθίρας.
Διεθνές Αεροδρόμιο του Καΐρου

Το Διεθνές Αεροδρόμιο του Καΐρου (IATA: CAI, ICAO: HECA) (αραβικά: "مطار القاهرة الدولي") είναι ο μεγαλύτερος αερολιμένας του Καΐρου, πρωτεύουσας της Αιγύπτου και ο πιο πολυάσχολος στη χώρα. Βρίσκεται 15 χιλιόμετρα βορειοανατολικά της πρωτεύουσας και περίπου 15 χιλιόμετρα από το επιχειρηματικό της κέντρο. Εκτείνεται σε μια περιοχή 37 τετραγωνικών χιλιομέτρων και είναι το δεύτερο πιο πολυσύχναστο αεροδρόμιο στην Αφρική, μετά από το Διεθνές Αεροδρόμιο του Γιοχάνεσμπουργκ.
Πέτρος της Καστίλης

Ο Πέτρος της Καστίλης ή Πέτρος ο Τρομερός ή Πέτρος ο Δίκαιος (Ισπανικά : "Pedro I de Castilla", 30 Αυγούστου 1334 - 23 Μαρτίου 1369) ήταν ο τελευταίος Βασιλιάς της Καστίλης και του Λεόν (1350 - 1369) από τον Καστιλιανό Οίκο της Ιβρέας. Ο Πέτρος ήταν γιος και διάδοχος του Αλφόνσου ΙΑ΄ της Καστίλης και της Μαρίας της Πορτογαλίας του Οίκου των Καπετιδών-Βουργουνδίας-Πορτογαλίας, κόρης του Αλφόνσου Δ΄ της Πορτογαλίας. Ο χρονικογράφος και Καγκελάριος Πέρο Λόπεθ δε Αγιάλα τον περιγράφει σαν ανοικτόχρωμο με μπλε μάτια και ελαφρά ξανθά μαλλιά. Ήταν υψηλός 1.83 μέτρα και μυώδης, εργαζόταν σκληρά μέχρι λυποθυμίας και "αγαπούσε υπερβολικά τις γυναίκες". Ο Πέτρος διάβαζε πολύ, ήταν προστάτης των γραμμάτων και των τεχνών, και αγαπούσε τη μουσική και την ποίηση.
Πτήση 804 της EgyptAir

Η Πτήση 804 της EgyptAir (MS804/MSR804) ήταν μια διεθνής επιβατική πτήση με αφετηρία το Διεθνές Αεροδρόμιο του Παρισιού, Σαρλ ντε Γκωλ, και τερματικό σταθμό το Διεθνές Αεροδρόμιο του Καΐρου. Το αεροσκάφος κατέπεσε, για άγνωστους ακόμη λόγους, στη Μεσόγειο Θάλασσα, στις 19 Μαΐου 2016 και τοπική ώρα Αιγύπτου 02:30 (UTC+2).

Στο αεροσκάφος επέβαιναν 66 άνθρωποι (56 επιβάτες, 7 μέλη του πληρώματος και 3 άτομα ασφάλειας). Τα συντρίμμια από τα αεροσκάφος βρέθηκαν στη Μεσόγειο περίπου 290 χιλιόμετρα βόρεια της Αλεξάνδρειας της Αιγύπτου.
Βόρεια Παράκαμψη Σόφιας

Η Βόρεια Παράκαμψη Σόφιας () είναι ένας αυτοκινητόδρομος της Βουλγαρίας, που παρακάμπτει την πρωτεύουσά της, Σόφια από βορρά, με σκοπό την αποσυμφόρηση του κέντρου της πόλης, αλλά και της παλιάς πλέον περιφερειακής οδού Σόφιας. Το μήκος του αυτοκινητόδρομου είναι 16,5 χλμ. και η κατασκευή του ξεκίνησε τον Φεβρουάριο του 2015, με στόχο την αποπεράτωση σε 18 μήνες. Τα πρώτα 13 χλμ. του δόθηκαν στην κυκλοφορία τον Δεκέμβριο του 2015, ενώ το υπόλοιπο τμήμα εγκαινιάστηκε στις 28 Απριλίου 2016. Πρόκειται για έναν αυτοκινητόδρομο μεγάλης σπουδαιότητας, καθώς εκτός από τα οφέλη του για την πόλη της Σόφιας, θα συνδέει 4 αυτοκινητόδρομους: τον Α1, τον Α2, τον Α6 και τον μελλοντικό Α7.
Αναστάσιος Αστεριάδης

Ο Αναστάσιος Αστεριάδης (24 Απριλίου 1895 - 20 Μαΐου 1971), του Αχιλλέα και της Πολυξένης, ήταν Έλληνας γιατρός, πανεπιστημιακός και πολιτικός.
Φερδινάνδος Δ΄ της Καστίλης

Ο Φερδινάνδος Δ΄ της Καστίλης ή Φερδινάνδος ο Προσκεκλημένος (el "Emplazado") (Ισπανικά : "Fernando IV de Castilla", Σεβίλλη, 6 Δεκεμβρίου 1285 - Χαέν, 7 Σεπτεμβρίου 1312) από τον Καστιλιανό Οίκο της Ιβρέα ήταν Βασιλιάς της Καστίλης (1295 - 1312). Ο Φερδινάνδος Δ΄ ήταν δεύτερο παιδί και μεγαλύτερος γιος και διάδοχος του Σάντσο Δ΄ της Καστίλης και της Μαρίας της Μολίνα, κόρης του Αλφόνσου της Μολίνα. Την περίοδο που ήταν ανήλικος ανέλαβαν την κηδεμονία του η μητέρα του και ο μεγάλος θείος του Ερρίκος της Καστίλης τέταρτος γιος του Φερδινάνδου Γ΄ της Καστίλης. 

Η μητέρα του συγκρούστηκε με τους εχθρούς του στην αριστοκρατία που έκαναν πολλές προσπάθειες να εκθρονίσουν τον μικρό Φερδινάνδο. Η αριστοκρατία ήταν ανυπότακτη και είχε δημιουργήσει πολλές φορές προβλήματα, αρχηγός της ήταν ο Ιωάννης, κύριος της Βαλένθια δε Κάμπος θείος του βασιλιά και ο Ιωάννης Εμμανουήλ της Βιγιένα επίσης θείος του βασιλιά σαν εγγονός του Φερδινάνδου Γ΄. Ο Φερδινάνδος Δ΄ συνέχισε όπως οι προκάτοχοι του τους αγώνες για την Ρεκονκίστα αλλά απέτυχε να κατακτήσει την Αλχεθίρας (1309), την ίδια χρονιά κατέλαβε το Γιβραλτάρ και αργότερα την Αλκοντέτ (1312). Τα Κορτές της Βαγιαδολίδ αποφάσισαν να μεταρρυθμίσουν την νομοθεσία με στόχο την ενίσχυση της βασιλικής εξουσίας. Πέθανε πρόωρα στην Χαέν σε ηλικία 26 ετών (7 Σεπτεμβρίου 1312), τα οστά του βρίσκονται μέχρι και σήμερα στον Καθεδρικό ναό του Αγίου Ιππολύτου της Κόδροβας.
Αντρέα Κόστα

Ο Αντρέα Κόστα (γεννηθείς στις 30 Νοεμβρίου 1851 στην Ίμολα και αποβιώσας στις 10 Ιανουαρίου 1910 στην ίδια πόλη) ήταν Ιταλός μέλος της Πρώτης Διεθνούς, αναρχικός αγωνιστής και μετέπειτα Σοσιαλιστής βουλευτής. Θεωρείται ως ένας εκ των ιδρυτών του σοσιαλιστικού κινήματος στην Ιταλία.
Γκρέτα Μόστνυ

Η Γκρέτα Μόστνυ (17 Σεπτεμβρίου 1914 - 15 Δεκεμβρίου 1991) ήταν Αυστρο-Εβραία που έγινε πρωτοπόρος Χιλιανή ανθρωπολόγος και αρχαιολόγος.
Ουζερί Τσιτσάνης

Το Ουζερί Τσιτσάνης είναι ελληνική ταινία του 2015 σε σκηνοθεσία Μανούσου Μανουσάκη. Το σενάριο είναι βασισμένο στο ομώνυμο βιβλίο του Γιώργου Σκαμπαρδώνη.

Πραγματεύεται τον έρωτα ενός Χριστιανού και μιας Εβραίας κατά τη διάρκεια της Κατοχής.
Λαϊκό Σοσιαλιστικό Κίνημα

Το Λαϊκό Σοσιαλιστικό Κίνημα (ΛΑΣΟΚ) είναι ένα κεντροαριστερό πολιτικό κόμμα στην Κυπριακή Δημοκρατία. Ιδρύθηκε στις 31 Ιανουαρίου του 2002. Συμμετείχε στις βουλευτικές εκλογές του 2011, αλλά δεν εισήλθε στο κοινοβούλιο. Το ΛΑΣΟΚ συμμετείχε επίσης στις προεδρικές εκλογές του 2013 με υποψήφιο τον ιδρυτή του κόμματος, τον Λάκη Ιωάννου.
Οπάβα

Η Οπάβα (τσεχικά: "Opava", προφορά: [opˈava], γερμανικά: "Troppau", πολωνικά: "Opawa") είναι πόλη στη βορειοανατολική Τσεχία, στην Μοραβική-Σιλεσιανή Περιοχή. Είναι κτισμένη στις όχθες του ποταμού Οπάβα, παραποτάμου του Όντερ, βορειοδυτικά από την Οστράβα. Το 2014 η Οπάβα είχε 57.772 κατοίκους. Ιστορικά, ήταν η πρωτεύουσα της τσεχικής Σιλεσίας. Στην πόλη ιδρύθηκε το 1991 το Σιλεσιανό Πανεπιστήμιο.
Γκαουσιανή απαλοιφή

Στη γραμμική άλγεβρα, η Γκαουσιανή απαλοιφή ή απαλοιφή Gauss είναι αλγόριθμος για την επίλυση συστημάτων γραμμικών εξισώσεων. Είναι συνήθως αντιληπτή ως ακολουθία από πράξεις που εκτελούνται στις γραμμές του πίνακα των συντελεστών. Ο αλγόριθμος ουσιαστικά μετατρέπει τον επαυξημένο πίνακα του συστήματος σε πίνακα κλιμακωτής μορφής και μπορεί επίσης να χρησιμοποιηθεί για την εύρεση της τάξης του πίνακα, για τον υπολογισμό της ορίζουσας ενός πίνακα και για τον υπολογισμό του αντιστρόφου τετραγωνικού πίνακα (αν υπάρχει). Η μέθοδος πήρε το όνομά της από τον Carl Friedrich Gauss (1777-1855), αν και ήταν ήδη γνωστή από τους Κινέζους μαθηματικούς από το  179 π.Χ.).

Η βασική ιδέα του αλγορίθμου είναι ότι οι γραμμές του πίνακα μπορούν να τροποποιηθούν χρησιμοποιώντας κάποιους στοιχειώδεις μετασχηματισμούς, χωρίς όμως να αλλάξει ο χώρος των στηλών του και επομένως και η λύσεις του συστήματος. Ο αλγόριθμος  τροποποιεί τον πίνακα μέχρι την κάτω αριστερή γωνία του συμπληρώνοντάς τον με όσο το δυνατόν περισσότερα μηδενικά. Υπάρχουν τρεις τύποι επιτρεπόμενων στοιχειωδών ενεργειών: 
# Αντιμετάθεση δύο γραμμών
# Πολλαπλασιασμός μιας γραμμής με ένα  μη-μηδενικό αριθμό
# Πρόσθεση ενός πολλαπλάσιου μιας γραμμής σε μία άλλη σειρά
Χρησιμοποιώντας αυτές τις ενέργειες, κάθε πίνακας μπορεί να μετατραπεί σε έναν άνω τριγωνικού πίνακα σε κλιμακωτή μορφή (ή ακόμη και σε ανηγμένη κλιμακωτή μορφή). Αυτή η τελική μορφή του πίνακα είναι μοναδική, με άλλα λόγια, είναι ανεξάρτητη από την ακολουθία των ενεργειών που χρησιμοποιούνται. Για παράδειγμα, στην παρακάτω ακολουθία  εργασιών σε κάθε γραμμή (όπου πολλαπλές στοιχειώδεις λειτουργίες μπορεί να γίνουν σε κάθε βήμα), ο τέταρτος πίνακας είναι σε κλιμακωτή μορφή και ο πέμπτος πίνακας είναι σε ανηγμένη κλιμακωτή μορφή (και οι δύο μορφές είναι μοναδικές).
: formula_1
Η χρήση των παραπάνω ενεργειών με σκοπό ο πίνακας να πάρει την κλιμακωτή μορφή ονομάζεται απαλοιφή Gauss.  Μερικοί συγγραφείς χρησιμοποιούν τον όρο απαλοιφή Gauss για να αναφερθούν στη διαδικασία μέχρι ο πίνακας να γίνει κλιμακωτός, ή ανηγμένος κλιμακωτός  μορφή. Για υπολογιστικούς λόγους, κατά την επίλυση συστημάτων γραμμικών εξισώσεων, μερικές φορές είναι προτιμότερο οι ενέργειες να σταματήσουν προτού πάρει όλος ο πίνακας την ανηγμένη κλιμακωτή μορφή.
Appetite for Destruction

Το Appetite for Destruction είναι το πρώτο άλμπουμ του αμερικανικού hard rock συγκροτήματος Guns N' Roses. Κυκλοφόρισε το 1987 από την Geffen Records και γνώρισε μεγάλη επιτυχία. Με 30.000.000 πωλήσεις, κρατά την θέση του debut album με τις περισσότερες πωλήσεις παγκοσμίως.
Τζιρόλαμο Πομπέι

Ο Τζιρόλαμο Πομπέι (Βερόνα, 18 Απριλίου 1731 – Βερόνα, 4 Φεβρουαρίου 1788) ήταν Ιταλός ποιητής, θεατρικός συγγραφέας και μεταφραστής.

Ήταν υιός του Βερονέζου ευγενούς Φραντσέσκο Πομπέι και της Μπιάνκα Μπρεντσόνα.

Έγινε γνωστός ως συγγραφέας εκκλησιαστικών ύμνων, ποιημάτων, τραγωδιών, καθώς και δοκιμίων λογοτεχνικού και πνευματικού χαρακτήρα. Μετέφρασε στις "Επιστολές" του Οβιδίου και, κυρίως, τους "Βίους Παραλλήλους" του Πλουτάρχου: η γλώσσα που ο ίδιος χρησιμοποιεί, σε μια έκδοση η οποία τυπωνόταν ως το 1940, θεωρείται αρκετά πιστή στο πρωτότυπο έργο, αν και θεωρείται «μονότονη, ανομοιογενής και, αρκετά συχνά, ιδιαίτερα σκληρή».
Goats Head Soup

Το Goats Head Soup είναι το 11ο βρετανικό και 13ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 31 Αυγούστου του 1973 μέσω της δισκογραφικής εταιρείας "Rolling Stones Records".
Museo Galileo

Το Museo Galileo, πρώην Ινστιτούτο και Μουσείο της Ιστορίας της Επιστήμης (Ιταλικά, IMSS: Istituto e Museo di Storia della Scienza) βρίσκεται στην Φλωρεντία της Ιταλίας, στην Piazza dei Giudici κατά μήκος του ποταμού Άρνου και κοντά στην Πινακοθήκη Ουφίτσι (Uffizi Gallery). Στεγάζεται στο Palazzo Castellani, ένα κτήριο του 11ου αιώνα που ήταν παλαιότερα γνωστό ως Castello d’ Altafronte. Το Museo Galileo στεγάζει μία από τις κυριότερες εκθέσεις από επιστημονικά όργανα στον κόσμο, κάτι το οποίο αποδεικνύει το θεμελιώδη ρόλο που απέδιδαν, οι Μέδικοι και οι μεγάλοι Δούκες της Λωρραίνης, στην επιστήμη και τους επιστήμονες. Το Μουσείο της Ιστορίας της Επιστήμης ξανάνοιξε για το κοινό με το νέο όνομα Museo Galileo στις 10 Ιουνίου 2010, μετά από κλείσιμο δύο χρόνων λόγω σημαντικών εργασιών ανασχεδιασμού και αποκατάστασης. Εγκαινιάστηκε μόλις 400 χρόνια μετά τη δημοσίευση το Μάρτιο του 1610 από τον Γαλιλαίο του Sidereus Nuncius («Αστρικός Αγγελιαφόρος») - The Starry Messenger, το φυλλάδιο που έφερε την επανάσταση στην αντίληψη του ανθρώπου για το σύμπαν, συνεισφέροντας αποφασιστικά στην έλευση της μοντέρνας επιστήμης.
Φιλώτας Καζάζης

Ο Φιλώτας Καζάζης (1918 - Αύγουστος 2011) ήταν Έλληνας οικονομολόγος και ευρωβουλευτής.
Ερρίκος Α΄ της Καστίλης

Ο Ερρίκος Α΄ της Καστίλης (Ισπανικά : "Enrique I de Castilla", 14 Απριλίου 1204 - 6 Ιουνίου 1217) μέλος του Καστιλιανού Οίκου της Ιβρέας ήταν Βασιλιάς της Καστίλης (1214 - 1217). Ο Ερρίκος Α΄ της Καστίλης ήταν μικρότερος γιος και διάδοχος του βασιλιά της Καστίλης Αλφόνσου του Ευγενούς και της συζύγου του Ελεονώρας Πλανταγενέτη που ήταν δεύτερη κόρη και έκτο παιδί του Ερρίκου Β΄ της Αγγλίας και της Ελεονόρας της Ακουιτανίας. Έγινε διάδοχος του θρόνου της Καστίλης όταν πέθανε αιφνίδια και πρόωρα ο μεγαλύτερος αδελφός του Φερδινάνδος της Καστίλης.
Πόλι Περέτ

H Πόλι Περέτ (αγγλικά: "Pauley Perrette") είναι μια Αμερικανή ηθοποιός, γνωστή για το ρόλο της Abby Sciuto στην τηλεοπτική σειρά NCIS. Είναι επίσης συγγραφέας, τραγουδίστρια και επιχειρηματίας. Είναι επίσης συνιδιοκτήτρια το "Donna Bell' s Bake Shop» στο Μανχάταν.
Μισέλ Μουτόν

Η Μισέλ Μουτόν ("Michèle Mouton)" γεννήθηκε στις 23 Ιουνίου 1951, είναι Γαλλίδα οδηγός αγώνων.
Αλφόνσος Η΄ της Καστίλης

Ο Αλφόνσος Η΄ της Καστίλης ή Αλφόνσος ο Ευγενής ("Alfonso VIII de Castilla", 11 Νοεμβρίου 1155 - 5 Οκτωβρίου 1214) από τον Καστιλιανό Οίκο της Ιβρέας ήταν Βασιλιάς της Καστίλης και του Τολέδο (1158-1214) '
Σανγκ Νιέ

Το Σανγκ Νιέ (βιετναμικά: Sáng Nhè) είναι μια κοινότητα (βιετναμικά: "xã") και χωριό στην επαρχία Τούα Τσούα της περιφέρειας Ντιέν Μπιέν, στο Βιετνάμ. Βρίσκεται στο βορειοδυτικό μέρος της χώρας.
Ντάνι Φορ

Ο Ντάνι Φορ ("Danny Faure", 1962-) είναι πολιτικός από τις Σεϋχέλλες, ο οποίος υπηρέτησε ως πρόεδρος της χώρας από τις 16 Οκτωβρίου 2016 ως τις 26 Οκτωβρίου 2020. Προηγουμένως υπηρέτησε ως αντιπρόεδρος από το 2010 έως το 2016. Είναι μέλος του Λαϊκού Κόμματος (PP).
Άλλιον το σχοινόπρασον

Το σχοινόπρασο είναι η κοινή ονομασία για το Άλλιον το σχοινόπρασον "(Allium schoenoprasum)", βρώσιμο είδος του γένους Άλλιον "(Allium)".

Είναι πολυετές "(perennial)" φυτό, ευρέως διαδεδομένο στην φύση σε ολόκληρη την Ευρώπη, Ασία και τη Βόρεια Αμερική.

To "A. schoenoprasum" είναι το μοναδικό είδος του γένους Άλλιον "(Allium)" το οποίο είναι ενδημικό σε όλο τον πλανήτη.

Η ονομασία του είδους προέρχεται από το Ελληνικό σχοίνος (σπαθόχορτο) και πράσον (πράσο). Η Αγγλική ονομασία, "chives", προέρχεται από την Γαλλική λέξη "cive", από την "cepa", την Λατινική λέξη για το κρεμμύδι.

Το σχοινόπρασο, το οποίο κοινώς ονομάζεται και αγριόπρασο, συνήθως χρησιμοποιείται ως χορταρικό και μπορεί να βρεθεί στα οπωροπαντοπωλεία ή να αναπτυχθεί στον σπιτικό κήπο. Στην μαγειρική χρήση, οι μίσχοι "(scapes)" και οι κλειστοί, ανώριμοι ανθοφόροι οφθαλμοί (μπουμπούκια) τεμαχίζονται σε κύβους και χρησιμοποιούνται ως συστατικό για ψάρια, πατάτες, σούπες, σαλάτες, αυγά, σάλτσες και άλλα πιάτα. Τα σχοινόπρασα έχουν εντομοαπωθητικές ιδιότητες που μπορεί να χρησιμοποιηθούν σε κήπους για τον έλεγχο των παρασίτων.
Φραγκίσκος Δ΄ Γκοντζάγκα

O Φραγκίσκος Δ΄ Γκοντζάγκα (, 7 Μαΐου 1586 - 22 Δεκεμβρίου 1612) από τον Οίκο των Γκοντζάγκα, ήταν δούκας της Μάντοβας και Δούκας του Μομφερράτου (1612).
Unbehagen

To Unbehagen είναι το δεύτερο στούντιο άλμπουμ των Nina Hagen Band που κυκλοφόρησε το 1979 από την CBS Records. Είναι το μοιραίο άλμπουμ, αφού μετά που κυκλοφόρησε, το συγκρότημα  διαλύθηκε. Η Νίνα Χάγκεν ακολούθησε προσωπική καριέρα, και τα υπόλοιπα μέλη του συγκροτήματος ίδρυσαν τους Σπλιφφ.

Τρία απο τα τραγούδια του άλμουμ κυκλοφόρησαν ως σινγκλ. και , τρίΤο άλμπουμ. 

Γενικά το άλμπουμ γνώρισε κάποια επιτυχία και έγινε χρυσός δίσκος στη  Γερμανία το 1981, με πωλήσεις άνω των 250.000 αντίτυπων.
Βουλγαρικό Πρακτορείο Ειδήσεων

thumb|right|250px|Η κεντρική είσοδος του μεγάρου που στεγάζεται το πρακτορείο.
Το Βουλγαρικό Πρακτορείο Ειδήσεων ( (БТА), δηλαδή "Βουλγαρικό Τηλεγραφικό Πρακτορείο") είναι το εθνικό ειδησεογραφικό πρακτορείο της Βουλγαρίας.
Γιόαχιμ Βιττ

Ο Γιόαχιμ Βιττ (γερμ. Joachim Witt, γενν. 22. Φεβρουαρίου 1949) είναι γερμανός μουσικός και ηθοποιός. Γνώρισε επιτυχία με τo νέο γερμανικό κύμα Αμφισβιτήθηκε, αλλά και καταξιώθηκε από τους κριτικούς της μουσικής. Θεωρείται μουσικός πρωτοπόρος και οδηγός της δεκαετίας του 1980
Πολύξενος Επιφανής Σωτήρ

Ο Πολύξενος Επιφανής Σωτήρ (2ος/1ος αιώνας π.Χ.) ήταν ηγεμόνας του ινδοελληνικού βασιλείου ο οποίος κυβέρνησε κατά την περίοδο μεταξύ 100 και 80 π.Χ. (οι εκτιμήσεις διίστανται σε 100 π.Χ. και 85 με 80 π.Χ.) στην Γανδάρα και την Πενταποταμία. Διασώζονται πολύ λίγα νομίσματα του και εκτιμάται πως η βασιλεία του ήταν βραχύχρονη.
TRAPPIST-1

Ο TRAPPIST-1 (επίσης γνωστός ως "2MASS J23062928-0502285") είναι υπέρψυχρος νάνος αστέρας ο οποίος απέχει 39 έτη φωτός από τη Γη και εμφανίζεται στον αστερισμό του Υδροχόου. Τον Φεβρουάριο του 2017 ανακοινώθηκε ότι έχει επτά εξωπλανήτες, τον μεγαλύτερο αριθμό πλανητών που δεσμεύει βαρυτικά αστέρας (εκτός του Ήλιου) μέχρι στιγμής. Μελέτη που δημοσιεύτηκε τον Μάιο του 2017 έδειξε ότι μολονότι οι τροχιές όλων των εξωπλανητών του συστήματος είναι πολύ κοντινές μεταξύ τους, οι πλανήτες αποφεύγουν τη σύγκρουση εξαιτίας του αρμονικού συντονισμού τους, γεγονός που εγγυάται τη σταθερότητα του συστήματος για μεγάλο χρονικό διάστημα. Παρατηρήσεις του Διαστημικού τηλεσκοπίου Κέπλερ για διάστημα 79 ημερών, αποκάλυψαν αστρικές κηλίδες και σπάνιες, αδύναμες εκλάμψεις με ρυθμό 0,38 ανά ημέρα (30 φορές λιγότερο συχνές από ότι οι ενεργοί νάνοι M6-M9) ενώ εμφανίστηκε μόνο μία έντονη έκλαμψη στο τέλος της παρατηρησιακής περιόδου. Το παρατηρούμενο φαινόμενο έκλαμψης είναι πιθανό να επηρεάζει τις ατμόσφαιρες των πλανητών σε τακτική βάση, καθιστώντας τους λιγότερο κατάλληλους για ζωή. Η περίοδος περιστροφής του άστρου είναι διάρκειας 3,3 γήινων ημερών.
Τζέημς Λαστ

Ο Τζέημς Λαστ (γερμ. James Last, 1929 - 2015) ήταν δημοφιλής Γερμανός μουσικός, συνθέτης, ενορχηστρωτής και μουσικός παραγωγός. Διεύθυνε ορχήστρα με 40 μουσικούς και επινόησε το μουσικό στυλ της ελαφρής μουσικής (easy listening) και του "χαρούμενου ήχου", και γνώρισε τόσο μεγάλη επιτυχία που από το 1965 και για δύο δεκαετίες οι πωλήσεις των δίσκων του του έκαναν το εν τρίτο του τζίρου της δισκογραφικής κατανάλωσης στη Γερμανία.
Θέμης Μάνεσης

Ο Θέμης Μάνεσης (Αθήνα, 18 Ιουλίου 1945 – 22 Φεβρουαρίου 2017) ήταν Έλληνας ηθοποιός του θεάτρου, του κινηματογράφου και της τηλεόρασης.

Αποφοίτησε από τη θεατρική σχολή του Κώστα Μιχαηλίδη το 1969 και πραγματοποίησε την πρώτη του θεατρική εμφάνιση με τον θίασο των Νίκου Ρίζου, Κώστα Βουτσά, Μάρως Κοντού και Γιάννη Βογιατζή σε ηλικία μόλις 25 ετών. Από τις συμμετοχές του σε παραστάσεις ξεχωρίζει η συνεργασία του με το Κεντρικό Θέατρο Βορείου Ελλάδος (2000) στον Πλούτο του Αριστοφάνη, όταν υποδύθηκε το ρόλο του Συκοφάντη. Πρωταγωνίστησε σε πολλές κινηματογραφικές ταινίες, βιντεοταινίες, ενώ υπήρξε και συμπαρουσιαστής στο τηλεοπτικό παιχνίδι «Κόντρα Πλακέ» που παρουσίαζε ο Σπύρος Παπαδόπουλος (1996). Επίσης, σε θεατρικές παραστάσεις που προβλήθηκαν από την τηλεόραση, όπως «Η Χαρτοπαίχτρα», «Υπόγειο» κ.α. Χαρακτηριστικός ήταν ο ρόλος του στο σίριαλ «Οι Αυθαίρετοι», όπου υποδυόταν έναν «μάγκα» φορτηγατζή. Η τελευταία του εμφάνιση στην τηλεόραση πραγματοποιήθηκε στη σειρά «Μην αρχίζεις τη μουρμούρα» το 2014.

Απεβίωσε από καρδιακή ανακοπή στις 22 Φεβρουαρίου του 2017, σε ηλικία 72 ετών. Κηδεύτηκε σε οικογενειακό στενό κύκλο στο νεκροταφείο Χαλανδρίου χωρίς δημοσιογραφους και κάμερες.
Φαλλός ο χρυσός

Ο Φαλλός ο χρυσός ή Φαλλός ο κίτρινος "(Phallus luteus)", είναι είδος μύκητα στην οικογένεια "Phallaceae" ή "stinkhorns". Περιγράφηκε για πρώτη φορά το 1936 ως "Dictyophora lutea" και το 2009, μεταφέρθηκε στο γένος Φαλλός "(Phallus)". Είναι ευρέως διαδεδομένος στην Ασία, συμπεριλαμβανομένης της Κίνας, Κορέας, Ιαπωνίας, Ινδίας και έχει συλλεχθεί στο Μεξικό.
Βίλλεμ φαν ντε Φέλντε ο νεότερος

Ο Βίλλεμ φαν ντε Φέλντε ο νεότερος (ολλανδικά: Willem van de Velde de Jonge, 18 Δεκεμβρίου 1633 - 6 Απριλίου 1707) ήταν Ολλανδός ζωγράφος ναυτικών θεμάτων της Χρυσής Ολλανδικής Εποχής στη ζωγραφική.
Ντανιέλλα Μονέ

Η Ντανιέλλα Μονέ (1989) είναι Αμερικανίδα ηθοποιός και τραγουδίστρια γνωστή ως Τρίνα Βέγκα στην σειρά του Nickelodeon Victorious.Επίσης έπαιξε την Rebecca στην κωμική-δραματική σειρά του Nickelodeon Zoey 101 και τον χαρακτήρα Inga Veinshtein το 2007 στην ταινία Nancy Drew.
Αθάνατη Αγαπημένη

H Unsterbliche Geliebte (ελληνική απόδοση: Αθάνατη Αγαπημένη) είναι η άγνωστη αποδέκτρια ενός ερωτικού γράμματος του Λούντβιχ βαν Μπετόβεν. Το γράμμα γράφτηκε μεταξύ τις 6 και τις 7 Ιουλίου του 1812, στην Τέλπιτσε, όπου βρισκόταν ο Μπετόβεν για θεραπεία σε ιαματικά λουτρά. Ολόκληρο το γράμμα γράφτηκε σε 10 μικρές σελίδες, με τον γραφικό χαρακτήρα του Μπετόβεν, ο οποίος παρουσιάζεται αντιφατικός και απρόβλεπτος. Το γράμμα βρέθηκε στην οικία του συνθέτη, μετά τον θάνατό του, το οποίο τελικά παρέμεινε στην κατοχή του Άντον Σίντλερ, μέχρι και τον θάνατό του. Κατόπιν, παραδόθηκε στην αδερφή του, ενώ αργότερα πωλήθηκε στην "Staatsbibliothek zu Berlin", όπου βρίσκεται έως και σήμερα. Η επιστολή γράφτηκε με μολύβι και είναι χωρισμένη σε τρία μέρη. 

Ο Μπετόβεν στο γράμμα του δεν διευκρινίζει ούτε έτος συγγραφής, ούτε τοποθεσία. Τη δεκαετία του 1950 έγινε ανάλυση του χαρτιού της επιστολής και εκτιμήθηκε μια χρονολογία σύνταξης και, κατ' επέκταση, το μέρος της συγγραφής. Παρόλα αυτά, οι μελετητές του Μπετόβεν είναι διχασμένοι γύρω από το πρόσωπο της αποδέκτριας του γράμματος. Εικάζεται ότι είναι η Άντονι Μπρεντάνο ή η Γιοζεφίν Μπρούσνβικ, που θεωρούνται και οι επικρατέστερες. Ωστόσο, οι υποθέσεις για την "Αθάνατη Αγαπημένη" είναι αρκετές. Μερικές από τις γυναίκες που ενδέχεται να ήταν η αποδέκτρια του γράμματος είναι οι: Γιούλη (Τζουλιέτα) Γκουιτσάρντι, Τερέζε Μαλφάτι, Άννα-Μαρί φον Ερντέντι, Μπετίνα Μπρεντάνο, καθώς και διάφορες άλλες.
Βίλλεμ φαν Ελστ

Ο Βίλλεμ φαν Ελστ (ολλανδικά: Willem van Aelst , 16 Μαΐου 1627 - 1683 ή μετά) ήταν Ολλανδός ζωγράφος της Χρυσής Ολλανδικής Εποχής στη ζωγραφική.
Σήραγγα Κλόκοβας

Η Σήραγγα Κλόκοβας (επίσημη ονομασία: Σήραγγα «Κένταυρος Νέσσος») είναι μια σήραγγα στην Ιόνια Οδό. Κατασκευάστηκε με σκοπό ο αυτοκινητόδρομος να διέρχεται από το όρος Κλόκοβα (γνωστό και ως Παλιοβούνα), καθώς μέχρι τότε το μόνο πέρασμα αποτελούσε η παλιά εθνική οδός. 

Η κατασκευή της ξεκίνησε τον Μάρτιο 2015 και ολοκληρώθηκε με την παράδοση του έργου στις 12 Απριλίου 2017. Η σήραγγα είχε διανοιχτεί ήδη από τον Ιούνιο 2016, 14 μήνες μετά την έναρξη των εργασιών και πολύ νωρίτερα από ότι αναμενόταν αρχικά, κάτι που είναι αξιοσημείωτο και αποτελεί ρεκόρ για τα ελληνικά δεδομένα.
Αναφορά Ρεβέρς

Η Αναφορά Ρεβέρς ή Υπόθεση των στρατηγών ("" ή "Affaire des généraux") είναι στρατιωτικό και πολιτικό σκάνδαλο που συντελέστηκε κατά την περίοδο της Τέταρτης Γαλλικής Δημοκρατίας κατά την διάρκεια του Α΄ Πολέμου της Ινδοκίνας. Τα γεγονότα συντάραξαν την πολιτική και την στρατιωτική ζωή της Γαλλίας κατά τα έτη 1949 και 1950.
Δημήτριος Γ´ ο Ανίκητος

Ο Δημήτριος Γ´ ο Ανίκητος (2ος/1ος αιώνας π.Χ.) ήταν ηγεμόνας του ινδοελληνικού βασιλείου ο οποίος είχε υπό την εξουσία του τα εδάφη στη Γανδάρα και την Πενταποταμία.
Γιαν Ασσελάιν

Ο Γιαν Ασσελάιν (ολλανδικά: Jan Asselijn, περ. 1610 - 1 Οκτωβρίου 1652) ήταν Ολλανδός ζωγράφος της Χρυσής Ολλανδικής Εποχής στη ζωγραφική.
Πέτρος Ιακωβίδης

Ο Πέτρος Ιακωβίδης (Καβάλα, 12 Σεπτεμβρίου 1988) είναι Έλληνας τραγουδιστής, συνθέτης και στιχουργός.
Ταμπουεμασάνα

Το Ταμπουεμασάνα (Tabwemasana), που βρίσκεται στη δυτική πλευρά του νησιού Εσπίριτου Σάντου, σε γεωγραφικές συντεταγμένες 15°22΄ Ν και 166°45΄ Α, είναι το υψηλότερο βουνό στο αρχιπέλαγος και το κράτος Βανουάτου, αλλά και ένα από τα υψηλότερα των νησιών της Ωκεανίας. Με υψηλότερο σημείο σε υψόμετρο 1.879 μέτρα (σύμφωνα με άλλες πηγές 1.877 μέτρα), το Ταμπουεμασάνα υψώνεται επιβλητικά στην περιοχή του και παρέχει σε όσους το ανεβαίνουν υπέροχη θέα προς τη Θάλασσα των Κοραλλίων στα ανατολικά. Το βουνό έχει δύο κορυφές, στις οποίες οι τοπικοί θρύλοι δίνουν αρσενικό στη μία και θηλυκό στην άλλη χαρακτήρα, και αναφέρουν ότι τη νύχτα, όταν κανένας δεν τις βλέπει, πλησιάζουν η μία την άλλη και αγκαλιάζονται.

Μέχρι τη δεκαετία του 1970 το χωριό Κερέπουα βρισκόταν στις πλαγιές του Ταμπουεμασάνα, σε απόσταση μιας μέρας με τα πόδια μέχρι την ακτή μέσα από πυκνή ζούγκλα. Στα τέλη της δεκαετίας αυτής, όπως και άλλα ορεινά χωριά, το Κερέπουα ξαναχτίστηκε σε παραθαλάσσιο μέρος και τώρα χρησιμεύει ως αφετηρία για όλες τις αναβάσεις στο βουνό. Πολύ λίγοι τουρίστες ωστόσο ανεβαίνουν στο Ταμπουεμασάνα κάθε χρόνο, και στην ψηλότερη κορυφή φθάνουν συνήθως λιγότεροι από 5-6 ανά έτος. Αυτό οφείλεται κυρίως στην απομονωμένη τοποθεσία και τη φυσική δυσκολία της αναβάσεως μέχρι την κορυφή. Εξαιτίας της ελλείψεως δρόμου, όσοι επιθυμούν να ανέβουν στο βουνό πρέπει πρώτα να πάρουν το καΐκι από το χωριό Τασιρίκι μέχρι το Κερέπουα. Από εκεί ανεβαίνουν την κοιλάδα ενός ποταμού και μετά ακολουθεί απότομη άνοδος μέχρι τις κορυφές. Συνιστάται η συνοδεία έμπειρου ντόπιου οδηγού, καθώς η διαδρομή είναι πολύ δύσκολη.
Ασίνιος Κουαδράτος

Ο Ασίνιος Κουαδράτος (3ος αιώνας) ήταν Ρωμαίος ιστορικός που έγραψε τα έργα του στην ελληνική γλώσσα, σε ιωνική διάλεκτο. Είναι γνωστός για δυο έργα, το «Ρωμαϊκή χιλιαρχία» (σε 15 βιβλία), ιστορία της Ρώμης και τα «Παρθικά» (σε τουλάχιστον 9 βιβλία), πιθανότατα ιστορία των πολέμων της Ρώμης στην Παρθία. Σύμφωνα με τον Σούδα η Ρωμαϊκή χιλιαρχία κάλυπτε την περίοδο από την ίδρυση της Ρώμης μέχρι την εποχή του Αλεξάνδρου Σεβήρου. Από τα έργα του μένουν λίγα αποσπάσματα τα περισσότερα από τα οποία έχουν διασωθεί στο έργο Εθνικά του Στεφάνου του Βυζαντίου. Φαίνεται ότι το έργο του ήταν ευρύτερα γνωστό, δεδομένου ότι γίνεται αναφορά σε αυτό και από άλλους συγγραφείς, από την Historia Augusta (έργο του 4ου αιώνα περίπου), από τον Ζώσιμο, τον Αγαθία και τον Ευάγριο τον Σχολαστικό. Από το κείμενο μάλιστα του Αγαθία, μελετητές υποστηρίζουν ότι πιθανώς είχε γράψει και έργο με τίτλο «Γερμανικά». Επιπλέον, σε αυτόν αποδίδεται και το επίγραμμα 312 στο έβδομο βιβλίο (τα επιτύμβια) της Παλατινής Ανθολογίας.
Φιλόξενος ο Ανίκητος

Ο Φιλόξενος ο Ανίκητος (2ος/1ος αιώνας π.Χ.) ήταν ηγεμόνας του ινδοελληνικού βασιλείου ο οποίος κυβέρνησε στα εδάφη των Παροπαμισάδων, Αραχωσίας, Γανδάρας και Πενταποταμίας.
Ιωάννης - Αλέξιος Ζέπος

Ο Ιωάννης - Αλέξιος Ζέπος (1946) είναι Έλληνας διπλωμάτης, πρέσβης επί τιμή.
Άλμπερτ Πιερπόιντ

Ο Άλμπερτ Πιερπόιντ (Albert Pierrepoint) (30 Μαρτίου 1905 -10 Ιουλίου 1992) ήταν Άγγλος δήμιος ο οποίος εκτέλεσε περισσότερους από 400 ανθρώπους που είχαν καταδικαστεί για διάφορα εγκλήματα και τους είχε επιβληθεί η θανατική ποινή.

Μεταξύ αυτών ήταν περίπου 200 άτομα στη Γερμανία και την Αυστρία, που είχαν καταδικαστεί για εγκλήματα πολέμου στον Β’ Παγκόσμιο Πόλεμο και εκτελέστηκαν μετά το τέλος του πολέμου, όπως ο διοικητής του Στρατοπέδου συγκέντρωσης Μπέργκεν – Μπέλζεν, Γιόζεφ Κράμερ και ο Μαξ Πάουλυ (Max Pauly) που υπήρξε διοικητής στο στρατόπεδο συγκέντρωσης Στούτχοφ και στο στρατόπεδο συγκέντρωσης Νόιενγκαμμε.

Επίσης ο Πιερρεπόιντ ήταν αυτός που εκτέλεσε τους Τζον Άμερυ (John Amery) και Γουίλιαμ Μπρουκ Τζόις (William Brooke Joyce), που καταδικάστηκαν για προδοσία, για τον ρόλο τους υπέρ της Ναζιστικής Γερμανίας στη διάρκεια του Β΄ Παγκοσμίου πολέμου.
Το 1950 ο Πιερπόιντ εκτέλεσε τον Τίμοθυ Έβανς ο οποίος εσφαλμένα είχε καταδικαστεί σε θάνατο για τη δολοφονία της γυναίκας και της κόρης του. Τρία χρόνια αργότερα ο Τζον Κρίστι (John Christie), που είχε καταδικαστεί για τη δολοφονία έξι γυναικών, ομολόγησε ότι αυτός είχε σκοτώσει τη γυναίκα και την κόρη του Έβανς. Ο Κρίστι εκτελέστηκε στις 15 Ιουλίου 1953 από τον Πιερπόιντ ενώ στον Έβανς απονεμήθηκε χάρη μετά θάνατον.
Κομπάι Σεγκούντο

Ο Μάξιμο Φρανσίσκο Ρεπιλάδο Μουνιός Τέλλες ("Máximo Francisco Repilado Muñoz", 18 Νοεμβρίου 1907 - 14 Ιουλίου 2003), γνωστός ως Κομπάι Σεγκούντο ("Compay Segundo"), ήταν Κουβανός κιθαρίστας, τραγουδιστής και συνθέτης.
Ορεινή Μελιγού Αρκαδίας

Η Ορεινή Μελιγού Αρκαδίας, είναι ένας ορεινός, της Κυνουρίας. Βρίσκεται χτισμένη σε υψόμετρο 616 μέτρα, σε απόσταση 12 χλμ. δυτικά του Άστρους και δίπλα από το χωριό Άγιος Ιωάννης. Διοικητικά μαζί με την Αγία Αναστασία, τις Πόρτες και τη Χειμερινή Μελιγού αποτελούν την τοπική κοινότητα Μελιγούς που υπάγεται στον Δήμο Βόρειας Κυνουρίας.
Κοινότητα Στειρίου

Η Κοινότητα Στειρίου ήταν κοινότητα του Νομού Αττικοβοιωτίας κατά την περίοδο 1912-1943 και κοινότητα του Νομού Βοιωτίας από το 1944 μέχρι το 1998 με τους οικισμούς: Στειρίου, τον οικισμό της μονής του Οσίου Λουκά και τον ιδιωτικό οικισμό της εταιρείας Αλουμίνιον της Ελλάδος στην θέση Άγιοι Θεόδωροι.
Βίλλεμ Κλες Χέντα

Ο Βίλλεμ Κλες Χέντα (ολλανδικά: Willem Claeszoon Heda, 14 Δεκεμρίου 1594 - περ. 1680/82) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε αποκλειστικά με τη δημιουργία νεκρών φύσεων. Είναι γνωστός για την ανανέωση της μορφής νεκρής φύσης που επέφερε στη ζωγραφική νεκρών φύσεων που απεικονίζουν γεύματα πρωινού.
Ελένη Βαλαβάνη

Η Ελένη Βαλαβάνη(21 Ιανουαρίου 1918 - 19 Μαΐου 1994) ήταν Ελληνίδα συγγραφέας.
Wipeout 3

Το Wipeout 3 (εναλλακτικός τίτλος Wip3out) είναι το τρίτο μέρος της δημοφιλούς σειράς βιντεοπαιχνιδιών αγώνων με σκάφη αντιβαρύτητας, "Wipeout". Την ανάπτυξη ανέλαβε και πάλι η αγγλική Psygnosis, θυγατρική της Sony Computer Entertainment και κυκλοφόρησε τον Σεπτέμβριο του 1999 σε Ευρώπη και βόρεια Αμερική για το PlayStation. Σε αντίθεση με τους προκατόχους του, το "Wipeout 3" κυκλοφόρησε ως αποκλειστικότητα για την κονσόλα της Sony. Στον οπτικό τομέα το παιχνίδι διέπρεψε, μιας και ήταν από τους ελάχιστους τίτλους για το PlayStation που έτρεχαν σε υψηλότερη ευκρίνεια από το συνηθισμένο. Η υποδοχή που του επιφύλασσε τύπος και παίκτες ήταν θερμότατη κυρίως λόγω των γραφικών, της μουσικής επένδυσης και του μινιμαλιστικού σχεδιασμού του. Ένα έτος αργότερα κυκλοφόρησε το "Wipeout 3: Special Edition", με έξτρα πίστες και σκάφη από τα δύο πρώτα παιχνίδια της σειράς. 

Παρά την θετική υποδοχή, το "Wipeout 3" δεν κατάφερε να γίνει εμπορική επιτυχία, και είναι το τελευταίο παιχνίδι της σειράς που κυκλοφόρησε για το PlayStation. Το sequel του, "Wipeout Fusion", κυκλοφόρησε αποκλειστικά για το PlayStation 2, τον Φεβρουάριο του 2002.
California Games II

Το California Games II είναι βιντεοπαιχνίδι αθλημάτων που κυκλοφόρησε από Epyx για τα Amiga, Atari ST, DOS, Sega Master System, και SNES το 1993. Επίσης, ανακοινώθηκε μία εκδοχή για το Atari Lynx, η οποία περιγράφηκε σε αρκετά περιοδικά, αλλά δεν κυκλοφόρησε ποτέ. Το παιχνίδι έλαβε μέτρια προς αρνητική υποδοχή.
Χαντίμ Σουλεϊμάν Πασάς

Ο Χαντίμ Σουλεϊμάν Πασάς (Οθωμανικά Τούρκικα: "خادم سلیمان پاشا", Τούρκικη γλώσσα: "Hadım Süleyman Paşa") (περ. 1467 - Σεπτέμβριος 1547), ήταν Οθωμανός πολιτικός και στρατιωτικός. Ήταν αντιβασιλέας της Οθωμανικής Αιγύπτου κατά τα έτη 1425 - 1435 και 1537 - 1538, καθώς και Μεγάλος Βεζίρης κατά τα έτη 1541 - 1544. Ο Χαντίμ Σουλεϊμάν, ήταν Ούγγρος ευνούχος.

Ως διοικητής της Αιγύπτου, συνόδεψε τον σουλτάνο Σουλεϊμάν Α΄ τον Μεγαλοπρεπή σε μία αποστολή στον Ινδικό Ωκεανό, με αποτέλεσμα την κατάληψη του Άντεν και την πολιορκία του Ντίου (1538). Σύντομα, τον Απρίλιο του 1541, διορίστηκε Μεγάλος Βεζύρης, διαδεχόμενος τον Λουτφί Πασάς. Καθαιρέθηκε στις 28 Νοεμβρίου 1544 και τον διαδέχτηκε ο Ρουστέμ πασάς, γαμπρός του σουλτάνου. Ο Χαντίμ Σουλεϊμάν πασάς, πέθανε στα Μάλγαρα τον Σεπτέμβριο του 1547, σε ηλικία 80 ετών.
Fragoria

Το Fragoria είναι βιντεοπαιχνίδι MMORPG που αναπτύχθηκε από την ρωσική εταιρεία Rusoftware και την Ευρωπαϊκή εταιρεία Datcroft Games. Το Fragoria βρίσκεται σε έναν τεράστιο, πλήρως συνειδητοποιήμένο κόσμο με βάση τα Σλαβικά παραμύθια και θρύλους του σύγχρονου κόσμου. Υπάρχουν περισσότερες από 800 αποστολές που μπορεί κάποιος να παίξει και πολλά μπουντρούμια που μπορούν να διερευνηθούν. Υπάρχουν επίσης αρκετά PvP παιχνίδια, για να συμμετάσχει κανείς, που κυμαίνονται από την απλή 1 προς 1 μονομαχία εως πλήρους κλίμακας πόλεμο με στόχους. Το παιχνίδι διαθέτει ένα προηγμένο σύστημα pet, οίκο πλειστηριασμού για τους παίκτες να πωλήσουν τα αντικείμενα τους, ένα σύστημα ηλεκτρονικού ταχυδρομείου, ένα εκτεταμένο σύστημα crafting και τέσσερα επαγγέλματα για να επιλέξουν από. 
Το παιχνίδι παίζεται στήν μηχανή Adobe Flash , σε μια 3D ισομετρική προοπτική. Έχει επαινεθεί για την ικανότητά του να χρησιμοποιήσει αποτελεσματικά την μηχανή.
Κλόρις Λίτσμαν

Η Κλόρις Λίτσμαν (30 Απριλίου 1926 - 27 Ιανουαρίου 2021) ήταν Αμερικανίδα ηθοποιός της τηλεόρασης και του κινηματογράφου. Είναι γνωστή κυρίως για τη συμμετοχή της στην κωμική σειρά "The Mary Tyler Moore Show" (1970-1977) και τον ρόλο της στην ταινία "Η Τελευταία Παράσταση" του 1971, για τον οποίο κέρδισε το Όσκαρ Β' Γυναικείου Ρόλου. Ακόμα είναι γνωστοί ρόλοι της σε τρεις ταινίες του Μελ Μπρουκς, μεταξύ των οποίων και η ταινία "Φρανκενστάιν Τζούνιορ".
Μαχερσάλα Άλι

O Μαχερσάλα Άλι (ορθή προφορά: Μαχέρσαλα Άλι) ("Mahershala Ali", γενν. 16 Φεβρουαρίου 1974) είναι Αμερικανός ηθοποιός.
Δούκας της Υόρκης

thumb|right|250px|Τα σύμβολα του πρίγκιπα Ανδρέα, δούκα της Υόρκης.
Ο Δούκας της Υόρκης είναι τίτλος ευγενείας του Ηνωμένου Βασιλείου, από τον 15ο αιώνα που παραχωρήθηκε στον δεύτερο γιο των Άγγλων και μετέπειτα Βρετανών μοναρχών, ο αντίστοιχος τίτλος στο Σκωτσέζικο βασίλειο ήταν "Δούκας του Όλμπανυ". Ο Γεώργιος Α΄ της Μεγάλης Βρετανίας και η Βασίλισσα Βικτώρια παραχώρησαν αντίστοιχα στους δεύτερους γιους των μεγαλύτερων γιων τους τους τίτλους του "Δούκα της Υόρκης και του Όλμπανυ" και του "Δούκα της Υόρκης" αντίστοιχα . Στο Αγγλικό βασίλειο από τον 14ο αιώνα ο τίτλος του Δούκα της Υόρκης έχει δημιουργηθεί οκτώ φορές, μετά την ένωση των βασιλείων στο βασίλειο της Μεγάλης Βρετανίας (1707) ο τίτλος του "Δούκα της Υόρκης και του Όλμπανυ" έχει δημιουργηθεί τρεις φορές.
Ο σημερινός δούκας της Υόρκης είναι ο Πρίγκιπας Ανδρέας, Δούκας της Υόρκης, δεύτερος γιος της Ελισάβετ Β΄ του Ηνωμένου Βασιλείου που δεν έχει γιους και δεν ξαναπαντρεύτηκε μετά το διαζύγιο του (1996).
Μεντιτερανέο

Το Μεντιτερανέο (ιταλικά: "Mediterraneo") είναι ιταλική κινηματογραφική ταινία του 1991 η οποία κέρδισε το Όσκαρ καλύτερης ξενόγλωσσης ταινίας του 1991. Η πλοκή εξελίσσεται κατά τον Β´ Παγκόσμιο Πόλεμο όπου μια ομάδα Ιταλών στρατιωτών βρίσκονται αποκλεισμένοι σε ένα νησί του Αιγαίου, ξεχασμένοι από τον πόλεμο, και αλληλεπιδρούν με τους ντόπιους. Η κινηματογράφηση έγινε στο Καστελόριζο, και η ταινία σημείωσε εισπρακτική επιτυχία.
Μάξι Λονγκ

Ο Μάξι Λονγκ (πλήρες όνομα: Μάξουελ Γουόρμπερν Λονγκ) ήταν ένας Αμερικανός αθλητής και νικητής των 400 μέτρων στους Θερινούς Ολυμπιακούς Αγώνες 1900. 

Τιμήθηκε 3 φορές από την Ερασιτεχνική Αθλητική Ένωση (AAU) από το 1898 έως το 1900. Επίσης, τιμήθηκε και από την IC4A το 1899 και αυτοί οι τίτλοι, από το Πανεπιστήμιο της Κολούμπια, τον έκαναν έναν από τους καλύτερους για τον Ολυμπιακό τίτλο στο Παρίσι.

Τις αρχές Μαρτίου του 1959 πέθανε στη Νέα Υόρκη σε ηλικία 80 ετών.
Βασίλειος Λαμπρίδης

Ο Βασίλειος Λαμπρίδης του Ευσταθίου (1928) είναι Έλληνας δικαστικός. Έφτασε μέχρι τον βαθμό του αρεοπαγίτη, ενώ υπήρξε ένα από πρώτα μέλη του Ανώτατου Συμβουλίου Επιλογής Προσωπικού (ΑΣΕΠ), από την έναρξη της λειτουργίας του το 1994. Επίσης διατέλεσε πρόεδρος του Εθνικού Συμβουλίου Ραδιοτηλεόρασης (ΕΣΡ).
Ντιρκ Χαλς

Ο Ντιρκ Χαλς (ολλανδικά: Dirck Hals, 19 Μαρτίου 1591 – 17 Μαΐου 1656) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε κυρίως με απεικονίσεις εορτών και αιθουσών χορού. Επηρεάστηκε σαφώς από τον μεγαλύτερο αδελφό του, Φρανς Χαλς.